Maling+med+pensel+og+rulle

=Maling med pensel og rulle=

Disse er enkle og kostnadseffektive måter å male på. Pensel og rulle er rimelige alternativ i forhold til automatiske malemetoder.

Penselmaterialer deles inn i tre kategorier - Syntetisk - Naturlig - Wire Polyester, polypropylen og nylon er mye brukte materialer, mens teflon og hestehår også forekommer. Under wire-kategorien finnes f.eks. stål-, messingbørster.

Pensel har den gode egenskapen at med den kommer man til i vanskelige områder, mens rulle gir en jevn overflate. De utfyller hverandre ved at pensel kan brukes på områder der rulle ikke strekker til og rullen er veldig effektiv på store flate områder.

Pensel har også den evnen at den fjerner støv og til en viss grad fukt fra overflaten som skal males, dette gjør at den egner seg godt til det første laget. Med pensel vil malingen trenge dypere ned i materialet som males enn de fleste andre metoder, noe som er en stor fordel. Etter det første laget med pensel kan det være lurt å legge ett lag til med rulle for å få en overflate med god finish.



Begrensningene til disse verktøyene er at de ikke egner seg til storskalaproduksjon, det blir da veldig tidkrevende. Det er heller ikke egnet der det stilles strenge krav til presisjon og jevne tykkelser. Rulle er avhengig av operatørens ferdigheter da det er fort at det ligger igjen en tynn ujevn film med små hull. Siden penetreringsevne til rullen er dårlig, egnes den ikke til å male primærlaget og heller ikke til high-build malinger da det er vanskelig å oppnå tykke lag.


 * Kilder:**
 * 1)** Møller, Per: //Overfladeteknologi//. Nyt teknisk forlag, 1998
 * 2) Bilde:** []
 * 3)** []